Die oorspronklike C-sportnuts?Elke tipe voertuig het ŉ voorvader – die eerste sportmotor of luikrug en so aan. Ek dink die oorspronklike C-segmentsportnutsvoertuig was dalk Subaru se Forester. Die eerste weergawe was amper ŉ stasiewa, met beter grondvryhoogte. Nietemin, die nuwe Forester is om verskeie redes fantasties. Kom ek verduidelik. Die ontwerp van die Forester is nie vir my besonder mooi nie. Hy is terselfdertyd beslis nie lelik nie… net anders. Die ontwerp is netjies genoeg, en uniek; hy staan dus uit, sonder om te hard te probeer. Die binneruim is egter slim beplan. Die ergonomie van die Forester is mooi uitgedink. Daar is sitplek vir vyf en ŉ lekker groot kattebak. Nog iets wat ŉ mens opval, is die enorme kopruimte wat beskikbaar is. Die bougehalte en materiale in die binneruim is heel goed. Ja, dit is beslis Japannees, maar dit is geensins ŉ slegte ding nie. Die fisieke knoppies op die middelkonsole vir die lugreëling, die klankstelsel en inligtingstelsel se funksies, is fantasties – ek hou baie daarvan. Dis intuïtief en ŉ mens hoef amper dadelik glad nie meer te kyk of te konsentreer om dit te gebruik nie. Die Forester is gelaai met luukshede. Al die belangrikste inligting word op ‘n skerm bo die stuurwiel aangedui, elektries verstelbare sitplekke met geheuefunksie, klimaatbeheer, ŉ panoramiese sondak en ŉ baie gevorderde veiligheidstelsel wat van kameras en radar gebruik maak. Die stelsel beheer die spoedkontrole tot in buffer-aan-buffer-verkeer; selfs al stop die voertuig dood, trek hy self weer weg sodra die verkeer wegbeweeg. Onder die kap sit Subaru se 2.5-bokserviersilinderpetrolenjin. Die enjin bied 136 kW en 239 Nm. Nie te versmaai nie. Dan kom ons by ŉ opwindende verwikkeling met die nuutste Forester. Die meeste Foresters was bitter swaar op brandstof – maar nie dié een nie. Ek het maklik die 8,3 ℓ/100 km waarop Subaru aanspraak maak, gehaal; selfs beter as jy versigtig ry. Subaru se nuutste CVT-palwisseltransmissie werk puik in dié voertuig. Wanneer jy rustig toer, hoor jy nie die enjin nie en as jy haastig raak, wat gewoonlik die spyker in ŉ CVT se doodskis is as gevolg van die gedreun, is dit ook nie meer ŉ probleem nie. Subaru het dié CVT geprogrammeer om ratte na te aap en hy kwyt hom goed van sy taak. Op die pad is waar die Forester my hart steel. Dit ry lieflik. Die ritgehalte is heel goed, maar nie té sag nie. Dit, gepaard met Subaru se wêreldberoemde simmetriese allewielaandrywing, sorg vir fantastiese padhouvermoë. Akkurate stuur en ŉ puik gekalibreerde rempedaal beteken dit is ’n voertuig wat ŉ droom is om te ry, al is dit ŉ gesinsbuks. Nog ŉ troefkaart in Subaru se hand is hul allewielaandrywing en 220 mm‑grondvryhoogte, ongeëwenaar in die segment. Die Forester is uiters maklik om op te som. Die C-sportnutssegment bars uit sy nate met mededingers om elke draai, maar die Forester staan sterk. Hy het ook nou ŉ uitmuntende spesifikasievlak, terwyl hy heel billik geprys is teenoor van die mededingers. Die Forester is R150 000 goedkoper as die duurste Tiguan. Dis 85 000 km se brandstof teen vandag se mal pryse. Die reeks lyk só: Die reeks word gedek deur ŉ vyf jaar/150 000 km-waarborg en drie jaar/75 000 km- omvattende instandhoudingsplan. Die kompetisie lyk só: 5 jaar/90 000 km-diensplan 3 jaar/90 000 km-diensplan 5 jaar/90 000 km-diensplan 6 dienste-diensplan 5 jaar/90 000 km-diensplan Ek het hier slegs vierwielaangedrewe mededingers gelys. Die Forester 2.5i-Sport wat ons getoets het, kos R599 000. In die segment is dit ŉ winskoop en absoluut my keuse tussen die lot.